Banfas

Banfas () – miestas Kanados Albertos provincijos pietvakariuose, Banfo nacionaliniame parke, kalnuose, 135 km į vakarus nuo Kalgario. 7,7 tūkst. gyventojų (2007 m.). Tai aukščiausiai esantis (1463 m aukštyje) Kanados miestas. Svarbus kurortas, apylinkėse gausu karštųjų šaltinių, kalnų slidinėjimo trasų, kalnų dviračiams skirtų kelių. Mieste vyksta Pasaulio televizijos festivaliai.

 Klimatas 
Banfe vyrauja subarktinis klimatas (Kepeno klimato klasifikacija Dfc), kuris ribojasi su šiltų vasarų vidutinių platumų klimatu (Dfb). Žiemą temperatūra svyruoja nuo –13,5°C iki –0,5°C. Vasaros šilčiausio mėnesio vidutinė temperatūra 22,5°C, o žemiausia 6,8°C. Sninga beveik visus metus ir vidutiniškai per metus iškrenta 183,8 cm. 2021 m. birželio 29 d. per 2021 m. Vakarų Šiaurės Amerikos karščio bangą buvo užfiksuota aukščiausia temperatūra 37,8°C.

 Šaltiniai 

Kategorija:Albertos provincijos miestai